
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е

ЗАПИСНИК
од Дваесет и првата седница на Управниот одбор на
Фондот за здравствено осигурување на Република Северна Македонија,
одржана на 26 и 27 февруари 2026 година 

На 26  февруари 2026 година со почеток од 13.00 часот, Управниот одбор ја започна Дваесет и првата седница.

Присутни членови на Управниот одбор:
· Ирена Петковски - претставник од Министерството за финансии –претседател;
· [bookmark: _Hlk184113351][bookmark: _Hlk100059169]Дритан Даути - претставник од Министерството за здравство – заменик претседател; 
· Бранко Азески – претставник од Сојуз на стопански комори на Македонија - член;
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· [bookmark: _Hlk217291470]проф. д-р Калина Гривчева Старделова– претставник од Лекарската, Фармацевтската и Стоматолошката комора на Македонија - член;
· Трпе Деаноски- претставник од Сојузот на синдикатите на Македонија – член.

[bookmark: _Hlk177543659]Присутни од ФЗОРСМ:
· Сашо Клековски, В.Д. Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.
· Радица Димовска, со овластување раководител на одделение за управување со човечки ресурси, учествуваше во работата на Управниот одбор за точката 6 од дневниот ред.

Седницата ја отвори и водеше претседателката Ирена Петковски. На почетокот утврди дека на седницата се присутни сите членови на Управниот одбор. Со тоа условите за полноважно работење и одлучување  на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· [bookmark: _Hlk161644419]Усвојување на записникот од Дваесетата седница на Управниот одбор одржана на 29 јануари 2026 година.

1. [bookmark: _Hlk189207856]Извештај од извршениот попис на средствата, побарувањата и  обврските на Фондот со состојба на 31.12.2025 година, со предлог одлуки; 
2. Предлог за донесување на Одлука за утврдување на Завршната сметка на Фондот за 2025 година; 
3. Информација за надоместок за услуги на ПЗУ аптеки; 
4. Предлог за донесување Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување;
5. Предлог за утврдување на референтни цени на здравствени услуги;
6. Приговори по одлуки за избор на кандидати по јавен оглас; 
7. Барање од ПЗУ Аптека „Даре фарм“ – Чешиново со Информација од стручната служба на Фондот; 
8. Разно.

Пред утврдувањето на дневниот ред за седницата, директорот Клековски извести дека материјалот за точката 1 е подготвен. За да може членовите на Управниот одбор да го разгледаат, предложи да биде поделен сега но точката 1, заедно со точката 2 со која се поврзани да се разгледа дополнително, односно седницата да се одвива во два дела, денес да се разгледаат точките 3, 4, 5, 6, 7 и 8 а утре точките 1 и 2. 

Предлогот беше прифатен од членовите на Управниот одбор, по што се усвои предложениот 

Д Н Е В Е Н  Р Е Д

· Усвојување на записникот од Дваесетата седница на Управниот одбор одржана на 29 јануари 2026 година.

1. Извештај од извршениот попис на средствата, побарувањата и  обврските на Фондот со состојба на 31.12.2025 година, со предлог одлуки; 
2. Предлог за донесување на Одлука за утврдување на Завршната сметка на Фондот за 2025 година; 
3. Информација за надоместок за услуги на ПЗУ аптеки; 
4. Предлог за донесување Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување;
5. Предлог за утврдување на референтни цени на здравствени услуги;
6. Приговори по одлуки за избор на кандидати по јавен оглас; 
7. Барање од ПЗУ Аптека „Даре фарм“ – Чешиново со Информација од стручната служба на Фондот; 
8. Разно.

Потоа се пристапи кон разгледување на точките на дневниот ред.

· Усвојување на записникот од Дваесетата седница на Управниот одбор одржана на 29 јануари 2026 година.

Управниот одбор едногласно и без забелешки го усвои записникот од Дваесетата седница на Управниот одбор.

ТОЧКА 3 - Информација за надоместок за услуги на ПЗУ аптеки.

Директорот Сашо Клековски ги информираше членовите на Управниот одбор дека Фармацевтската комора до Фондот доставила барање за зголемување на износот што Фондот им го исплаќа на приватните здравствени установи – аптеки по реализиран рецепт, како надоместок утврден со меѓусебниот договор за работа, односно барање за промена на концептот на плаќање, кон фиксен износ по реализиран рецепт. За таа цел, директорот Клековски информираше дека Фондот спровел детална анализа, која е дадена на увид на членовите на Управниот одбор.
Во своето излагање, директорот укажа и на постоење на структурен проблем, односно дека во државата има приближно 200 аптеки повеќе од реалните потреби, при што дел од нив се соочуваат со предизвици во однос на рентабилноста. Дополнително, беше посочено дека структурата на Листата на лекови кои паѓаат на товар на Фондот претежно опфаќа поевтини лекови, што резултира со релативно ниски маржи. Како позитивен аспект беше наведено вклучувањето на нови, поскапи генерички лекови на позитивната листа, што има поволно влијание врз маржите.
Воедно, директорот информираше дека со планираното воведување на електронски рецепт преку системот на Фондот и укинувањето на хартиените рецепти за лекови пропишани за акутни заболувања, ќе се намали административниот товар, ќе се поедностават и забрзаат контролните постапки, кои ќе се спроведуваат екс-анте, и ќе се обезбеди сигурно плаќање на реализираните рецепти преку дигитална верификација. Дополнително, ќе се намали ангажираноста на кадарот во подрачните служби на Фондот во делот на контрола на хартиените рецепти, согласно утврдениот минимален репрезентативен примерок пропишан во Упатството за контрола на работењето на ПЗУ аптеките во примарната здравствена заштита, при што обврските ќе останат фокусирани на рецептите за лекови кои, согласно рангирањето, спаѓаат во категоријата на скапи лекови. Директорот наведе дека предлогот на Фондот е концептот на плаќање на лековите кои се издаваат на рецепт на товар на Фондот, како и висината на утврдениот надоместок за здравствената услуга за обезбедување на осигурените лица со лекови на рецепт во примарната здравствена заштита, да не се менуваат. Истовремено, Фондот би презел обврска за ревидирање на портфолиото на Листата на лекови кои паѓаат на товар на Фондот, во насока на вклучување на поскапи лекови, а исклучување на поевтините лекови од истата.

Маја Чемерикиќ Велковска истакна дека аптеките се единствени здравствени установи кои средствата наплатени по основ на партиципација задолжително и во целост ги уплаќаат на сметката на Фондот. Воедно посочи дека Фондот треба проактивно да пристапи кон развој и имплементација на нови модели на плаќање на здравствените услуги преку кои се обезбедуваат лекови на рецепт од Листата на лекови кои паѓаат на товар на Фондот во рамки на примарната здравствена заштита. Дополнително, предложи во системот да се воведе и концептот на матичен фармацевт, кој ќе биде функционално поврзан со матичниот лекар на осигуреното лице.

Директорот Клековски посочи дека Фондот во повеќе наврати го менувал концептот на плаќање на здравствените услуги преку кои се обезбедуваат лекови на рецепт од Листата на лекови кои паѓаат на товар на Фондот во рамки на примарната здравствена заштита. Воедно, го истакна и фактот дека во 2023 година значителен број аптеки склучиле договор со Фондот.

Бранко Азески се надоврза на дискусијата и истакна дека маржата која ја остваруваат аптеките е поволна во споредба со другите дејности.

По даденото објаснување и дискусијата, Управниот одбор едногласно одлучи да го одбие барањето на Фармацевтската комора на Република Северна Македонија доставено до Фондот за здравствено осигурување.

ТОЧКА 4 - Предлог за донесување Правилник за дополнување на Правилникот за содржината и начинот на остварувањето на правата и обврските од задолжителното здравствено осигурување.

Директорот Сашо Клековски образложи дека во Правилникот се додава нов став 2 на членот 16, со што се овозможува на лицата од женскиот пол над 12 годишна возраст да можат самостојно да вршат избор на избран лекар – гинеколог, наместо изборот за нив да го врши родителот или старателот. Овој исклучок се прави со цел почитување на нивниот личен интегритет, заштита на интимноста при пристапот до гинеколошките услуги и обезбедување на правото на здравствена заштита во согласност со член 3 и член 24 од Конвенцијата за правата на детето. Оваа мерка е во согласност со начелото на најдобар интерес на детето и не претставува дискриминација, бидејќи разликата во третманот се заснова на објективна и разумна цел и е пропорционална на легитимната потреба.

Во рамки на образложеното, членовите на Управниот одбор предложија за ова прашање, преку Министерството за здравство, да се организираат едукативни предавања во училиштата.

По даденото образложение и дискусијата, Управниот одбор едногласно донесе 

Правилник
за дополнување на Правилникот за содржината и начинот на остварувањето на правата и обврските од задолжителното здравствено осигурување

со што се овозможува на лицата од женскиот пол над 12-годишна возраст самостојно да вршат избор на избран лекар – гинеколог.

ТОЧКА 5 - Предлог за утврдување на референтни цени на здравствени услуги

Директорот Клековски појасни пред членовите на Управниот одбор дека оваа точка на дневниот ред е составена од три дела. Првиот дел се однесува на усвојување на нови пакети со референтни цени на завршени здравствени услуги во примарната здравствена заштита и итна медицинска помош за осигурени лица од држави со кои Македонија има склучено (преземено) договор за социјално осигурување, вториот дел се однесува на утврдување на референтна цена за нова здравствена услуга од специјалистичко-консултативна здравствена заштита од областа на биохемиски анализи – Myxovirus resistance protein A/CRP, која е современа дијагностичка метода со помош на која може да се разликуѕва вирусна или бактериска инфекција, а со тоа и правилна примена на антибиотиците, додека третиот дел се однесува на ревидирање на референтните цени на здравствени услуги од специјалистичко-консултативна здравствена заштита од областа на нефрологија, при што се предвидува нивно зголемување.

По даденото појаснување, Управниот одбор едногласно донесе 

Одлука
за дополнување на Одлуката за утврдување на референтни цени во специјалистичко-консултативна здравствена заштита

[bookmark: _Hlk203482180]Одлука
за изменување и дополнување на Одлуката за утврдување на референтни цени за пакетите на завршени епизоди на лекување за специјалистичко-консултативна здравствена заштита-амбулантски
и
Одлука
за дополнување на Одлуката за утврдување на референтни цени на пакети на здравствени услуги во превентивна здравствена заштита, итна медицинска помош со домашно лекување и функционална проценка

ТОЧКА 6 - Приговори по одлуки за избор на кандидати по јавен оглас.

Директорот Клековски објасни дека оваа точка на дневниот ред произлегува од барањето на членовите на Управниот одбор, во однос на точката 9 од дневниот ред на Дваесеттата седница на Управниот одбор, одржана на 20 јануари 2026 година, а се однесува на поднесените приговори по одлуките за избор на кандидати по јавен оглас. Во таа насока, Управниот одбор побара да се обезбеди подетално и поисцрпно образложение во однос на одбиените кандидати по спроведениот јавен оглас за вработување и истото е доставено до членовите на Управниот одбор.

Радица Димовска, раководител на Одделението за управување со човечки ресурси, пред членовите на Управниот одбор образложи дека при вработување на работни позиции за кои е потребно средно образование, кандидатот мора да поседува соодветно образование и да има работен стаж во согласност со барањата за конкретната работна позиција. Таа нагласи дека избраните кандидати ги исполнуваат овие услови за образование и работен стаж. Во согласност со член 21 од Законот за работни односи, работодавачот има право да одлучи со кој од пријавените кандидати, кои ги исполнуваат пропишаните услови за вршење на работата, ќе склучи договор за вработување. Дополнително, таа истакна дека ранг-листа се изготвува исклучиво при распишан јавен оглас за вработување на неопределено време, додека за позиции на определено време тоа не е потребно.

По разгледување на приговорите и објаснувањата, се пристапи кон гласање. 

За одбивање на приговорите гласаа Ирена Петковски, Дритан Даути, Бранко Азески и Маја Чемерикиќ Велковска, додека Калина Гривчева Старделова, Димитар Димитриевски и Трпе Деаноски беа воздржани.

На тој начин, Управниот одбор со мнозинство на гласови одлучи приговорите на Жаклина Бондиќова и на Јасмина Шеровски да бидат одбиени.

ТОЧКА 7 – Барање од ПЗУ Аптека „Даре фарм“ – Чешиново со Информација од стручната служба на Фондот.

Директорот Клековски објасни дека оваа точка од дневниот ред се однесува на барањето на ПЗУ аптека „Даре фарм“ од Чешиново за продолжување на рокот за комплетирање на тимот со фармацевтски техничар. Појасни дека во конкретниот случај аптеката функционира без комплетен тим и дека на претходна седница на Управниот одбор веќе било одобрено продолжување на рокот, под услов да се достави доказ за неуспешно спроведен оглас за вработување од надлежната подрачна единица на Агенцијата за вработување на РСМ. Имајќи го предвид недостигот на кадар на територијата на општините Кочани и Чешиново-Облешево, предлогот на Фондот е да се одобри ново продолжување на рокот за комплетирање на тимот, при што како услов повторно се предвидува доставување на доказ за неуспешно спроведен оглас за вработување на фармацевтски техничар од страна на надлежната подрачна единица на Агенцијата за вработување на РСМ.

По објаснувањето на директорот, Управниот одбор едногласно донесе 

Заклучок: На  ПЗУ Аптека Даре фарм Чешиново ѝ се одобрува продолжување на рокот за комплетирање на фармацевтскиот тим и исплата на месечен надоместок најмногу до 30.6.2026 година. Здравствената установа да достави доказ за неуспешно спроведен оглас за вработување на фармацевтски техничар од надлежната подрачна единица на Агенција за вработување на РСМ.

Со тоа, дневниот ред беше исцрпен по што претседателката Ирена Петковски во 14,00 часот го заклучи првиот дел од Дваесет и првата седница на Управниот одбор на Фондот.

· 
Седницата продолжи со работа на 27 февруари 2026 година во 14.00 часот, по пат на конференциска врска, согласно член 20 на Деловникот за работата на Управниот одбор. 

[bookmark: _Hlk157686461]Во работата на ова продолжение на седницата учествуваа следните членови на Управниот одбор:

· Ирена Петковски - претставник од Министерството за финансии –претседател;
· Дритан Даути -  претставник од Министерството за здравство –заменик претседател; 
· Бранко Азески – претставник од Сојуз на стопански комори на Македонија - член;
· д-р Димитар Димитриевски – претставник од здружението на пензионерите – член;
· Маја Чемерикиќ Велковска – претставник од Организацијата на потрошувачи – член;

Членот на Управниот одбор проф. д-р Калина Гривчева Старделова, поради неможност да учествува во работата на седницата, се изјасни за предлозите од точките 1 и 2 по пат на е-меил. На тој начин, согласно член 22 од Деловникот за работата на Управниот одбор, се смета дека и таа учествувала во работата на седницата.

Отсутни членови на Управниот одбор:

· Трпе Деаноски- претставник од Сојузот на синдикатите на Македонија – член.
 
Присутни од ФЗОРСМ:

· Сашо Клековски, В.Д. Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

[bookmark: _Hlk157686616][bookmark: _Hlk158017287]Претседателката на Управниот одбор Ирена Петковски утврди дека пет члена на Управниот одбор се вклучени во работата на седницата преку конференциска врска со што се исполнети условите за полноважно работење и одлучување. 

Потоа ја отвори расправата по точката 1 - Извештај од извршениот попис на средствата, побарувањата и  обврските на Фондот со состојба на 31.12.2025 година, со предлог одлуки.

Директорот Клековски образложи пред членовите на Управниот одбор дека, согласно член 21 од Законот за сметководство за буџетите и буџетските корисници, извршен е редовен годишен попис со состојба на 31.12.2025 година од страна на Централната комисија за попис. По спроведување на законски пропишаните активности, Централната комисија за попис изготвила Извештај, кој е доставен до членовите на Управниот одбор.

Маја Чемерикиќ Велковска истакна дека постои потреба од преземање на конкретни активности во однос на градежните објекти кои се во надлежност на Подрачната служба Прилеп. Во таа насока, посочи дека Фондот треба да постапи поради ситуацијата во која на пописната комисија не ѝ било овозможено да влезе во еден објект во рамки на комплексот и да утврди дали истиот се користи од друго лице. Дополнително, нагласи дека е неопходно да се изнајдат соодветни решенија за формално-правно регулирање на статусот на имотот со кој располагаат сите подрачни служби на Фондот.

По даденото објаснување и дискусијата, Управниот одбор едногласно донесе

Одлука
за усвојување на Извештајот од извршениот попис на средствата побарувањата и обврските со состојба на ден 31.12.2025 година

Одлука
за отпис на побарувања и обврски 

и
Одлука
за расходување на опрема и ситен инвентар.

ТОЧКА 2 - Предлог за донесување на Одлука за утврдување на Завршната сметка на Фондот за 2025 година.

Директорот Клековски, во однос на оваа точка од дневниот ред, наведе дека вкупните приходи на Фондот за 2025 година изнесуваат 52 милијарди денари, додека вкупните расходи изнесуваат 51,4 милијарди денари. Притоа појасни дека приходите на Фондот се остварени врз основа на придонеси од плати и надоместоци на плати, како и трансфери – придонеси од Фондот за пензиско и инвалидско осигурување, Агенцијата за вработување, Министерството за здравство и Министерството за економија и труд, додека расходите на Фондот се остварени во договорни услуги, односно здравствените услуги на осигурените лица, социјални бенефиции, како надоместоци за боледување, патни трошоци, рефундации, породилно отсуство и капитални расходи.

По даденото објаснување, Управниот одбор едногласно донесе

Одлука
за утврдување на Завршната сметка на Фондот  за здравствено осигурување на Република Северна Македонија за 2025 година.

Со тоа, дневниот ред беше исцрпен по што претседателката Ирена Петковски во 14,30 часот ја заклучи Дваесет и првата седница на Управниот одбор на Фондот.

              Записничар,                                                                                 Управен одбор
             Мелиха Рахим                                                                                Претседател,
[bookmark: _Hlk125545888]                                                                                                Ирена Петковски

